પાકિસ્તાનના સેનાપ્રમુખ બાજવા આ પહેલા પણ કહી ચૂક્યા છે કે બંને દેશો વચ્ચે વિવાદ ઉકેલવાનો એકમાત્ર રીત વાતચીત જ છે. જનરલ બાજવાનું કહેવુ છે કે પાકિસ્તાને નબળો કરીને ભારત પણ ફલી ફૂલી નહિ શકે. વાસ્તવમાં હાલમાં ચારે તરફથી પાકિસ્તાની અર્થ વ્યવસ્થાને ઘેરાતી જોઈ જનરલ બાજવા ઈચ્છે છે કે ભારત સાથે કાશ્મીર રિજનમાં સીમા વિવાદ પર જલ્દી વાતચીત શરૂ કરવામાં આવે. બંને દેશો વચ્ચે 2015 થી વાતચીત બંધ છે. એવુ માનવામાં આવી રહ્યુ છે કે પાકિસ્તાન તરફથી મોકલાયેલા વાતચીતના પ્રસ્તાવ પાછળ મુખ્ય ઉદ્દેશ્ય વેપાર વધારવાનો હતો. હવે એક તરફ બાજવા પૈસાની તંગી સામે ઝઝૂમી રહેલ પાકિસ્તાનની અર્થ વ્યવસ્થાને પાટા પર લાવવા માટે શાંતિ વાર્તા ઈચ્છી રહ્યા છે અને બીજી તરફ લોહીના એક એક ટીપાનો હિસાબ લેવાની વાત કરી રહ્યા છે. પાકિસ્તાનની જનતાને ખબર પણ ના પડી કે ક્યારે બાજવાએ ભારતને વાતચીત માટે ગુપ્ત સંદેશ મોકલી દીધો. આનાથી સ્પષ્ટ છે કે ભારત સામે બદલો લેવાની વાત કરી રહેલ બાજવા પોતાના દેશની જનતાની આંખોમાં ભલે સૂરમાં બનવાની કોશિશ કરી રહ્યા હોય પરંતુ હકીકતમા તે જાણે છે કે તેમની હાલત ખરાબ છે.